વિધ્નહર્તા સર્વસુખ કરતાં ભગવાન ગણેશજીને બે પત્નીઓ છે એક રિદ્ધી અને બીજી સિદ્ધી. કહેવામાં આવે છે કે ગણેશ પૂજામાં જ્યાં સુધી આ બંનેની પૂજા કરવામાં આવે નહીં ત્યાં સુધી ગણેશ જી ની પૂજા સફળ માનવામાં આવતી નથી અથવા અઘૂરી રહે છે. જો વિધિવત પૂજા કરવામાં આવે તો રિદ્ધી-સિદ્ધી પ્રસન્ન થઇને ઘર-પરિવારમાં સુખ શાંતિ અને સંતાનોને નિર્મલ વિદ્યા-બુદ્ધિ પ્રદાન કરે છે. ભગવાન ગણેશની પત્નીઓ રિદ્ધી અને સિદ્ધી પ્રજાપતિ વિશ્વકર્માની પુત્રીઓ છે. સિદ્ધી થી 'શુભ' અને રિદ્ધીથી 'લાભ' નામના બે પુત્ર થયા છે જે ગણેશજીના સંતાન છે.